แฟลชม็อบนักศึกษา ม.ทักษิณ ร่วมกันแสดงพลังประชาธิปไตย ตื่นเถิดความหวัง
กลุ่มนักศึกษาของ ม.ทักษิณ จ.สงขลา จัดกิจกรรมแฟลชม็อบแสดงพลังประชาธิปไตย และร่วมแสดงจุดยืน มุ่งหวังให้เกิดการเปลี่ยนแปลงประเทศไปด้วยกันพร้อมคำขวัญ ตื่นเถิดความหวัง ก่อนเปิดไฟฉายแล้วแยกย้ายเมื่อเวลา 18.30 น.วันที่ 4 มี.ค.2563 ที่มหาวิทยาลัยทักษิณ จ.สงขลา ในนามชมรมอาสาพัฒนาชนบท มหาวิทยาลัยทักษิณ วิทยาเขตสงขลา รวมตัวกันจัดกิจกรรมแฟลชม็อบกลางลานโพ้นทะเล ในมหาวิทยาลัยทักษิณสงขลา ตำบลเขารูปช้าง อำเภอเมือง จังหวัดสงขลา เพื่อร่วมกันแสดงพลังประชาธิปไตย และร่วมแสดงจุดยืนของนักศึกษาโดยมุ่งหวังที่จะมีการเปลี่ยนแปลงประเทศนี้ไปด้วยกัน โดย นักศึกษาร่วมกันแต่งกายใส่เสื้อสีดำ เพื่อแสดงทางออกเชิงสัญลักษณ์ร่วมไว้ทุกให้กับเผด็จการสำหรับนักศึกษา ยังมีมาตรการป้องกันโรคติดเชื้อโควิด-19 โดยผู้ที่เข้าร่วมชุมนุมทุกคนจะสวมหน้ากากอนามัย อีกทั้งยังมีแผ่นผ้ากลางเวทีว่า ตื่นเถิดความหวังนอกจากนี้ยังได้นำกระดาษที่เขียนข้อความมาแปะบนกระดาน เพื่อให้ผู้ร่วมชุมนุมเขียนข้อความในใจ อาทิ ข้อความไล่เผด็จการ และอีกหลายข้อความ กิจกรรมดังกล่าวมีการแสดงความเห็นทางการเมือง และร่วมกันแสดงคิดเห็นกรณีคำวินิจฉัยของศาลที่สั่งยุบพรรคอนาคตใหม่นักศึกษาส่วนใหญ่ที่มาร่วมชุมนุม มีความคิดเห็นส่วนตัวไม่เห็นด้วย กับการบริหารประเทศของรัฐบาลปัจจุบัน และวิพากษ์วิจารณ์ ปัญหาที่เกิดขึ้นในฝ่ายบริหาร ฝ่ายนิติบัญญัติและตุลาการ เช่น กรณีการยุบพรรค ที่ประชาชนเลือกมา การย้ายพรรคของ ส.ส.พรรคอนาคตใหม่ จังหวัดปทุมธานี ซึ่งเป็นที่พื้นที่ตั้งของมหาวิทยาลัยธรรมศาสตร์ โดยระบุว่าเป็นการไม่เคารพต่อเสียงของประชาชนที่เลือกนอกจากนี้ ยังมีการตะโกนเผด็จการจงพินาศ ประชาธิปไตยจงเจริญ และเรียกร้องให้รัฐบาลลาออก การทำป้ายประท้วง นักศึกษาแต่ละคนมีการพกป้ายที่ตัวเองทำมาด้วยตัวเอง ชูขึ้นเป็นระยะๆ ตลอดการชุมนุมมีการพูดคุยสลับกันหลายๆ คนและพร้อมใจกันเปิดไฟจากมือถือ เพื่อแสดงออกเชิงสัญลักษณ์ทางการเมืองของนักศึกษาก่อนที่จะแยกย้ายกันกลับอย่างเรียบร้อย.
กลุ่มนักศึกษาของ ม.ทักษิณ จ.สงขลา จัดกิจกรรมแฟลชม็อบแสดงพลังประชาธิปไตย และร่วมแสดงจุดยืน มุ่งหวังให้เกิดการเปลี่ยนแปลงประเทศไปด้วยกันพร้อมคำขวัญ ตื่นเถิดความหวัง ก่อนเปิดไฟฉายแล้วแยกย้าย
ยุบพรรคอนาคตใหม่,แฟลชม็อบ,แฟลชม็อบนักศึกษา,มหาวิทยาลัยทักษิณ,สงขลา,แสดงออกทางการเมือง,ต้านเผด็จการ,ข่าวทั่วไป